***Esperanza e gloria*** (en inglés: *Hope and Glory*) é un filme británico-estadounidense de 1987 escrito, producido e dirixido por John Boorman e baseado na súa propia experiencia crecendo durante o Blitz no Londres da segunda guerra mundial. O título derívase da canción patriótica tradicional británica "Land of Hope and Glory" e conta a historia da familia Rowan a través dos ollos do fillo, Billy.

*Esperanza e gloria* foi un éxito de crítica e público; gañou o Globo de Ouro ao mellor filme (comedia ou musical) e recibiu cinco candidaturas aos premios Óscar, incluídas as de mellor filme, mellor director e mellor guión orixinal. Tamén obtivo trece candidaturas aos premios da BAFTA, gañando o de mellor actriz secundaria (Susan Wooldridge).

Foi estreado na Televisión de Galicia o 15 de maio de 1992.

Argumento
---------

Comezando xusto antes do inicio da segunda guerra mundial, o filme conta a historia da familia Rowan: Billy, as súas irmás Sue e Dawn, e os seus pais Grace e Clive, que viven nun suburbio de Londres. Despois do comezo da guerra, Clive únese ao exército, deixando a Grace soa para ocuparse dos nenos. Ela case envía a Billy e a Susie fóra de Londres, mais no último segundo na beiravía do tren dáse de conta que non pode soportar estar separada deles. Así é como Billy pasará o resto da guerra en Londres.

A ollos do neno de dez anos, os "fogos de artificio" do Blitz cada noite resultan tan excitantes como terroríficos. A súa familia non ve as cousas do mesmo xeito segundo as bombas continúan a caer, pero a súa ansia de supervivencia lévaos a achegarse.

Elenco
------

* Sebastian Rice-Edwards como Billy Rowan
* Sarah Miles como Grace Rowan
* David Hayman como Clive Rowan
* Geraldine Muir como Sue Rowan
* Sammi Davis como Dawn Rowan
* Susan Wooldridge como Molly
* Derrick O'Connor como Mac
* Ian Bannen como Grandfather George
* Anne Leon como Grandma
* Jean-Marc Barr como Corporal Bruce Carrey

Localizacións
-------------

O decorado principal do filme construíuse nunha pista en desuso do antigo aeródromo de Wisley en Surrey e outras escenas do río foron rodadas preto de Shepperton Lock.

Filme de arquivo
----------------

A metraxe de novas no cinema local contén escenas do filme de 1969 *Battle of Britain*.

Críticas
--------

*Esperanza e gloria* recibiu críticas positivas no momento da súa estrea e foi considerado un dos mellores filmes de 1987 por máis de cincuenta críticos. O filme foi recibido favorablemente por Pauline Kael na súa colección de artigos *Hooked*.

Notas
-----

1. ↑  CIEPLY, MICHAEL (19 de marzo de 1988). "Director Disputes Columbia Claim 'Hope and Glory' Helped Cause Loss". Consultado o 17 de abril de 2017 – vía LA Times.
2. ↑  Maslin, Janet (9 de outubro de 1987). "Film Festival; Boorman's *Hope and Glory*". *The New York Times*. Consultado o 24 de setembro de 2008.
3. ↑  Corliss, Richard (19 de outubro de 1987). "War Dreams: *Hope and Glory*". *Time*. Arquivado dende o orixinal o 19 de agosto de 2013. Consultado o 24 de setembro de 2008.
4. ↑  *La Voz de Galicia*, 15 de maio de 1992. Páx. 79
5. ↑  "Interview with Alan Sutton". Arquivado dende o orixinal o 05 de marzo de 2016. Consultado o 17 de abril de 2017.
6. ↑  LA Times
7. ↑  Kael, Pauline. *Hooked*. pp. 367–369. ISBN 0-7145-2903-6.

* Portal:Cine
* Portal:Reino Unido
* Portal:Segunda Guerra Mundial

|  |  |
| --- | --- |
| Control de autoridades | 
* Wd: Q1624413
* Allmovie: v23106
* AlloCiné: 2896
* Box Office Mojo: hopeandglory
* CineRessources: 40405
* EBID: ID
* FilmAffinity: 642542
* IMDb: tt0093209
* LUMIERE: 53068
* OFDb: 23952
* OMDB: 85757
* Rotten Tomatoes: hope\_and\_glory
* TheNumbers: Hope-and-Glory
* TMDb: 32054
* TVcom: hope-and-glory
* TVGuide: 101221

 |